Verizon myy verkkokaupassa myös punaista Lumia 2520 -tablettia, kivijalkakaupassa vain mustaa.
19.11.2013 9:23
Yhdysvaltain suurin matkapuhelinoperaattori Verizon Wireless aloittaa Nokia Lumia 2520 -tabletin myynnin torstaina, päivää ennen kuin suuri kilpailija AT&T. Verizon ilmoitti maanantaina Nokian taulutietokoneen hinnaksi 400 dollaria kahden vuoden kytkysopimuksella. Kalifornian 7,5 prosentin myyntiverolla hinta on 430 dollaria (320 euroa). Ilman kytkysopimusta Verizon myy laitetta 500 dollarilla, joka Kaliforniassa myyntiverolla tietää 540 dollarin (400 euron) summaa.Operaattorin mukaan kyseessä on tarjoushinta.Lumia 2520:n voi ostaa Verizonin verkkokaupasta mustana tai punaisena, mutta kivijalkakaupassa se on saatavilla vain mustana versiona. AT&T tarjoaa vain Nokian tablettia vain mustana, Cnethttp://news.cnet.com/8301-1035_3-57612843-94/verizons-lumia-2520-hits-stores-thursday-for-$400/ uutisoi.Nokian Lumia 2520 toimii Windows RT 8.1 -käyttöjärjestelmällä ja siinä on aina mukana 4G-lte-modeemi toisin kuin Microsoftin saman käyttöjärjestelmän Surface 2 -tableteissa.Mikäli Verizonin kytkysopimus Lumia-tabletille on sama kuin älypuhelimille, kuukausimaksuksi tulee noin sata dollaria ja kahden vuoden sopimus maksaa siis kokonaisuudessaan noin 2 400 dollaria eli 1 780 euroa. Vuosikustannus on 890 euroa. Tämä ei poikkea radikaalisti siitä mitä Sonera laskuttaa suomalaisilta vuodessa. Sen oman ilmoituksen mukaan vuosikustannus on 1 005 euroa. Hintaseurannanhttp://hintaseuranta.fi/tuote/nokia-lumia-2520-tabletti/1718904?ref=hakuehdotus mukaan halvin tarjoushinta Lumia 2520:sta on 650 euroa. Laitteen myynti Suomessa alkaa 4. joulukuuta. Muokkaus: rahayksikkökäännökset tehty selvemmiksi. Timo Poropudas